VARAAIT
Tere tulemast "Varaaita"!
Kuidas kujutad sina ette Jeesust?
Inimestel on olnud Temast erinevaid ettekujutusi.
Osade meelest ei ole Jeesus elanudki,
vaid on pelgalt usklike kujutlusvõime toodang.
Teiste meelest oli Jeesus küll ajalooline isik,
kelle elust on palju tõendusmaterjali,
kuid Ta oli tavaline lihtsurelik.
Teised näevad Jeesuses suurt eeskuju
kui tugevast moraalsest ja eetilisest inimesest ning juhist,
kelle õpetused on väärt uurimist.
Mõnede meelest oli Jeesus ingel Jumala saadik teisest dimensioonist.
Osade jaoks oli Ta revolutsiooniline,
kes tõusis tolle aja usklike autoriteetide vastu.
On ka neid, kes usuvad tõsimeeli Jeesuse olevat humanoidi, UFO.
Tähtede saadik, kes saadeti aitama inimesi
kõrgemale vaimsele tasemele jõudmiseks.
Osadele oli Jeesus Jumal.
Peaaegu Jumal, või väga väike Jumal.
Tegime kunagi Põhjamaal uuringut usu kohta, käies ukselt uksele.
Küsisime inimestelt: "Kes on (oli) Jeesus sinu meelest?"
Üllatavalt paljud ütlesid Jeesuse olevat Jumala poja või Vabastaja.
Kuigi nad ei teadnudki, mida see tähendab.
Rääkimata sellest, et nad oleks ennast usklikuks pidanud.
Küsime nüüd, et kes on Jeesus sinu meelest?
Selle sarja eesmärgiks on uurida Jeesuse isikut,
ühe kindla Piibli kirja kaudu.
Kiri heebrealastele maalib meie ette sellise Jeesuse,
kes on palju suurem ja revolutsioonilisem
ning palju puhtam moraalselt;
vaimselt täiuslikum,
kui keegi meist kunagi ealeski oskaks ette kujutada.
Kiri heebrealastele on äärmiselt huvitav ja põnev.
See on kaananikeelne kiri, mis on raskesti loetav,
sest sisaldab sõnu, mida tavaliselt ei kasutata.
Kuid see maalib meie ette pildi Jeesusest,
kelle lepitustöö on kindlasti piisavalt suur
iga inimese jaoks siin maailmas, ka sinu jaoks.
Seega, tere tulemast "Varaaita"!
VARAAIT
Jumal on rääkiv Jumal.
Kiri heebrealastele algab nii:
"Jumal, kes muiste palju kordi ja mitmel viisil
rääkis esivanematele prohvetite kaudu..."
Jumal räägib - see on üks Tema olulisematest omadustest.
Miks Jumal räägib?
Ta tahab suhelda.
Ebajumalad olid tummad.
Jumal ei ole.
1 Korintlaste kirjas öeldakse:
"Vaimuandide suhtes, vennad, ei taha ma jätta teid teadmatusse.
Te teate, et kui te olite paganad,
siis te läksite tummade ebajumalate juurde,
just nagu oleks teid tagant sunnitud."
Jumal räägib tihti ja erinevatel viisidel.
Jumal räägib nägemustes.
Näiteks Taaniel nägi ingli ilmutusi, Aabraham nägi ingli ilmutusi,
nägi Issandat ja ingleid.
Jesaja nägi, Iiob nägi, Joosep nägi, Mooses nägi.
Jumal kõnetas inimesi erineval moel.
Näiteks võis Jumal ühtäkki rääkida ilmutuses, valgusena,
sisemise sõna kaudu või võimsa elu juhatuse kaudu.
Ja tihti ka ilmutades end inimestele isiklikult
jumaluse teise isikuna.
Jumal on rääkinud prohvetite kaudu.
Vana Testamendi prohvetid rääkisid tõtt, kuid mitte kogu tõtt.
See oli veel puudulik. See oli lubadus täitumisest.
Jumal ilmutab ennast ka tänapäeval.
Kellele Jumal end ilmutab ja kellega Ta räägib?
Ta üritab rääkida kõigi inimestega, kogu aeg ja eri viisidel.
Ka meile praegusel hetkel.
Kuidas Jumal räägib?
Ta räägib oma loodute kaudu, rahvaste saatuse kaudu,
südametunnistuse kaudu, Piibli kaudu.
Kuidas erineb Jumala tänapäevane kõnetus
Vana Testamendi aegsest kõnetusest?
Jumal räägib jätkuvalt unenägudes, nägemustes ja profeteeringutes.
Ta räägib ka teistele peale prohvetite, Püha Vaimu kaudu.
Püha Vaim on antud kõigile usklikele.
Püha Vaim annab inimestele edasi Jumala ilmutust.
Meil on moodus, mille abil saame kontrollida,
kas ilmutus on Jumalalt, Pühast Vaimust või ei ole.
Piibel on meie lõplik kontrollimisvahend sellele,
milline on Jumala kõnetus ja milline mitte.
Püha Vaimu kõnetus on sirgem, selgem ja isiklikum kui muiste.
See kirgastab alati Jeesust - ühel või teisel moel.
Kuid vastavalt heebrealaste kirjale,
on Jumal rääkinud eriliselt ühe asja kaudu.
Tekst jätkub kirjas heebrealastele nii:
"...nüüd päevade lõpul on Ta meile rääkinud Poja kaudu,
kelle ta on seadnud kõigi asjade pärijaks,
kelle läbi ta on ka maailmad teinud."
"Päevade lõpul" - see tähendab, et vana liidu aeg oli lõppemas.
Jeesuse sünd, elu ja surm tähistasid uut ajajärku.
Oleme elanud lõpuaegu sellest ajast peale,
kui Jeesus läks taevasse.
Kogu koguduste ajalugu on olnud viimased ajad, lõpuaeg.
Kui Vana Testamendi ajal rääkis Jumal prohvetite kaudu,
siis viimase 2000 aasta jooksul
on Ta rääkinud eriliselt oma Poja, Jeesuse Kristuse kaudu.
Vana Testamendi ilmutus ei olnud täiuslik.
See oli veatu, kuid mitte kõikehõlmav.
Oli tulemas lisa.
Jumal ilmutas end Jeesuse kaudu moel, milleni prohvetid ei küündinud.
Jeesuse kaudu mõistame Vana Testamendi kirjutusi nii,
et need saavad hoopis uue mõtte.
Jeesus tõi vastused nendele küsimustele,
millele Vanal Testamendil ei olnud veel vastuseid.
Jeesus oli suurem prohvetitest, Ta oli taevalikku päritolu.
Jumala esmasündinud poeg, pärija ja kõige looja.
Tähelepanuväärne on,
et Jeesus on selle pärija, mida Ta ise tegi.
Huvitav on võrrelda pealtnägijate jutustusi.
Kujutame ette lennuõnnetust.
Keegi vaatab maa pealt, kuidas lennukiga juhtub midagi -
see hakkab kõikuma ja järsku toimub plahvatus.
Ning lennuk hakkab alla kukkuma, järsu kaarega otse alla.
Kuid just viimasel hetkel suudab ta kurssi muuta
ja teha hädamaandumise.
Lennuk ei hävine täielikult.
Pealtnägija jutu järgi juhtus nii.
Kuid kui küsime piloodi käest, siis tema jutt on hoopis teistsugune.
Kumb on usaldusväärsem ja täiuslikum jutustus?
Kas see, mida pealtnägija maa pealt nägi
või see, mille piloot annab?
Kui võrdleme seda selle tunnistusega,
mille Jumal ise annab endast ja mille Jeesus annab Jumalast,
siis see on palju usaldusväärsem pealtnägijate omast,
kes nägid ette, mis juhtub, või on juhtumas.
Tekst jätkub kirjas heebrealastele nii:
"Kes, olles tema kirkuse kiirgus ja tema olemuse kuju
ning kandes kõiksust oma väe sõnaga,
on pärast seda,
kui ta oli täide viinud pattudest puhastamise,
istunud Ausuuruse paremale käele kõrgeimas taevas..."
Jeesus ei ole ainult piloot, vaid Ta on Looja.
Jeesus on tegelikult kõige keskpunkt.
Kiri heebrealastele tõstab Jeesust üle kõige.
Kirjas Koloslastele nimetatakse Jeesust kõige keskpunktiks.
Jeesus on Jumala kirkuse kiirgus.
Temas me näeme Jumalat kõige kirkamalt,
täies majesteetlikkuses ja kõige selgemalt.
Keegi ei saa olla rohkem Jumal kui Tema.
Keegi ei saa Jumalat rohkem kirgastada.
Temas kirgastub kogu Jumalus täiuslikult.
Jeesus on Jumala olemuse kujutis. Karakter.
Jeesus on selline nagu Jumal oleks, kui Ta oleks inimene.
Ta ongi inimene ja Jumal samas isikus.
Johannese evangeeliumi 14.ptk's öeldakse nii:
"Filippus aga ütles talle:
Issand, näita meile Isa, ja me jääme rahule!”
Jeesus ütles talle: Nii kaua aega olen ma teie juures,
ja sa ei ole mind veel ära tundnud, Filippus?
Kes on näinud mind, see on näinud Isa.
Kuidas sa siis ütled: Näita meile Isa!?"
Jeesus hoiab kõike üleval.
Ilma Temata laguneks kõik.
Üks filosoofia põhiküsimusi on see,
kuidas midagi saab üldse olemas olla?
Kust tuleb see jõud, mis kõike üleval hoiab?
Ja kõike eksisteerimas.
Jumal vastab Piiblis: Jeesus on see jõud.
Viitasin ennem Koloslaste kirjale, kus öeldakse nii:
"Tema ise on enne kõike ja kõik püsib koos temas."
Kõik, mis on olemas, püsib koos tänu Jeesusele.
Kogu see planeet on olemas tänu Jeesusele.
Tegelikult on kogu universum ehitatud Jeesuse jaoks.
Ja see Jeesus, kes on nii suur,
nii mõõtmatult suur ja nii mõistetamatu,
see looja ja hooldaja on sind lepitanud ja surnud sinu eest.
Ta on lunastanud sinu patud.
Ma kuulen Jumalat sosistamas meile: "Kas piisab sellest või mitte?"
Halloo! Kas sellest jätkub või ei? See on kindlasti piisav lepitushind.
Kui Looja ise -
kogu universumi keskpunkt ja tasakaalu keskus,
on lepitanud sinu patud!
Ta tagas oma elu ja surmaga, et sinu patud on lepitatud!
Ja ülestõusmisega.
Kõige selle kinnituseks istus Jeesus oma Isa paremale käele.
Jumal nagu hindas Jeesuse lepitustöö piisavaks
ja kutsus poja tagasi koju, oma kohale.
Idamaades on tavaks paigutada võimu pärija
valitseja paremale käele.
Psalmis 110 öeldakse nii:
"Issand ütles minu Issandale:
Istu mu paremale käele,
kuni ma panen su vaenlased su jalgealuseks järiks!”"
Jeesus on Jumal.
Heebrealaste kirjas mainitakse seda kohe alguses.
Ta on Issand, kes istus Jumala paremale käele.
Ta on rohkem, kui inimene; rohkem, kui prohvetid või inglid.
VARAAIT
Inglitel on judaismis palju suurem tähendus,
kui näiteks ristiusus.
Inglid tegutsevad sõnumitoojatena, tervendajatena, õpetajatena,
kaitsjatena, võitlejatena jne.
Judaismis ka palveobjektidena.
Erisugused, näiteks 10-astmelised inglite hierarhiad
on juudi kirjatundjatele alati huvi pakkunud.
Kui nüüd võrrelda Jeesust judaismis kõrgelthinnatud inglitega,
tõstab Heebrealaste kirja kirjutaja esile Jeesuse erandlikku olekut,
tähtsust ja suurust.
Jeesus on enam kui inglid.
Ta on enam kui inglid, sest Ta on Poeg.
Tekst jätkub nii:
"...saanud ülemaks inglitest,
kuivõrd ta on pärinud neist ülevama nime.
Sest missugusele inglile on Jumal kunagi öelnud:
Sina oled mu Poeg, täna ma sünnitasin sinu.”?
Ja veel: Mina olen temale Isaks ja tema saab minule Pojaks!”?
Aga kui ta toob oma esmasündinu maa peale, siis ta ütleb:
Ka kõik Jumala inglid kummardagu teda!”"
Siin laenatakse kirjakohti Psalmidest 2:7
ja 2 Saamueli raamatu 7 ptk'st.
Need sõnad on algselt öeldud Taavetile.
Kuid esimesed kristlased pidasid neid messiaanlikeks,
Jeesust puudutavateks.
Apostlite tegude raamatus öeldakse,
et Jumal rääkis nendes psalmides justnimelt Jeesusest.
Ülimaks mõtteks on:
"Kuna Jumal kutsus Jeesust Pojaks, siis peab Ta olema inglitest suurem."
Inglid on loodud olendid, Jeesus aga mitte.
Jeesus on sündinud.
Inglid ei ole Jumala soost, aga Jeesus on.
Sellepärast peavadki inglid Jeesust kummardama.
Sest Ta on Jumal.
Tekst jätkub nii:
"Inglite kohta ta ütleb küll:
Ta teeb oma inglid tuulteks ja oma teenijad tuleleegiks.”
Aga Pojale ta ütleb:
Sinu troon, Jumal, seisab igavesest ajast igavesti
ja õiglus on su kuningakepp.
Sa oled armastanud õigust ja vihanud ülekohut,
seepärast on Jumal, sinu Jumal sind võidnud rõõmuõliga
enam kui su kaaslasi.”
Või missugusele inglile on ta kunagi öelnud:
Istu mu paremale käele, kuni ma panen su vaenlased su jalajäriks!”?
Eks nad kõik ole vaid teenijad vaimud,
läkitatud abistama neid, kes ükskord pärivad pääste?"
Kirjutaja jätkab inglite ja Jeesuse võrdlemist.
Laen Psalmide 104:4 kohast näitab ingleid tuulena ja tuleleegina.
Erinevalt Jeesusest, on inglid vaimsed olendid,
kes saavad küll võtta vajadusel ka füüsilise kuju.
Nad on Jumala käsualused, keda Jumal võib saata, kuhu tahab,
millal tahab ja millises välises olekus Ta tahab.
Inglite ülesanne seisneb teenimises.
Poja ülesanne seisneb valitsemises.
Jumal kutsub Jeesust Jumalaks, kelle troon püsib igavesti;
Kes on õiglane kohtunik ja õigusjärgne kuningas.
Ühelegi inglile pole kunagi pakutud valitsejakohta Jumala kõrval.
Üks küll tahtis seda kord, aga sellega läks halvasti -
ta pagendati maa peale.
Mis siis on inglite ülesanne?
Inglid on teenivad vaimsed olendid, kes teenivad Jumala lapsi.
Antud aitama kristlasi taevasse jõudmiseks
erinevatel viisidel.
Kas kõigil on oma kaitseingel?
Meile on väikesest peale räägitud, et kõigil on oma kaitseingel.
Kuid sellist mõtet ei leidu Piiblis.
Kas kõigil kristlastel on oma ingel?
Sedagi ei leia Piiblist.
Ega ka seda, et kõigil lastel oleks oma kaitseingel.
Lohutaks kasvõi nimepõhine inglite süsteem, aga ei lubata sedagi.
"Vaadake ette, et te ühtainustki neist pisikestest
ei põlgaks,
sest ma ütlen teile, et nende inglid taevas
näevad alati minu Isa palet, kes on taevas!"
Ka selles tekstis pole lubatud igale lapsele oma inglit.
Kuid Jumal on lubanud inglite abil kaitsta inimesi.
Sama ingel võib teenida ka suuremaid kristlaste hulki,
mitte ainult ühte inimest.
Kuidas inglid ikkagi aitavad meid?
Varjates, kaitstes, juhatades ja vahel ka hoiatades.
Juhatades nii, et midagi jääb juhtumata või midagi juhtub.
Vahest seades asjaolusid jne.
Eriti huvitatud on inglid sellest,
kuidas Jumala saadetud evangeelium maailmas levib.
Kas inimesest võib peale surma saada ingel?
Kas vanaemast sai taevas ingel?
Ei saanud.
Piibel on selles osas järjepidev,
näidates näiteks Ilmutusraamatus ingleid ja inimesi
täiesti eraldiseisvatena.
Kunstis on inglitel oma roll.
Inglid peegeldavad tihti inimeste valusid ja tundeid.
Meil kodus on seinal tiivast haavatud ingel.
Ega see nüüd täiesti piibellik ole.
Selles mõttes siis,
et seal istub kahe poisi poolt kantud tüdruk,
kellel on tiivad ja üks tiib veritseb pisut.
See räägib küll sellest, et Jumal on lohutaja.
Jumal kannab, kui oleme haavatud.
Omaette teema on väiksed ümarad keerubid,
kes ei ole kuidagi piibellikud.
Oleme mõnekümne aasta jooksul elanud omamoodi inglibuumi aega.
Inglitest räägitakse palju.
Samas elavad paljud müüdid uut hooaega.
Näiteks "New Age" usundis on inglid tähtsal kohal.
Neid kujutatakse üldiselt kaunite naisolenditena, naiselikena.
Ilmselt seetõttu, et kaunist meest on raske kujutada.
Müstiliste olenditena, kes tahavad kõigile vaid head.
Need inglid lubavad viite head ja kümmet paremat.
Nad aitavad meil jõuda kõrgemale tasemele.
"New Age" järgi.
Piibli inglid on alati meessoost.
Nende sõnum oli otsekohene ja selge,
ilma arvamismänguta.
Nad ei andnud vihjeid ega tõstnud end kõrgemale tasemele,
vaid nad tulid aitama meid Jumalale lähemale, Jeesuse juurde.
Nad olid alati süütud ja puhtad.
Nad ei rääkinud halvasti, ei kirunud ega ropendanud kunagi.
Nad tõid alati au Jumalale.
VARAAIT
Rääkides Jeesuse suurusest, ja ülimuslikkusest inglite üle,
ütles Ta, et mõelge selle üle ja otsustage ise.
Ja Ta kirjutab nii:
"Seepärast tuleb meil palju hoolsamini panna tähele seda,
mida me oleme kuulnud, et meid kõrvale ei uhutaks.
Sest kui juba inglite kaudu räägitud sõna jäi püsima
ning iga üleastumine ja sõnakuulmatus sai oma õige palga,
kuidas siis meie võiksime pageda, kui me ei hooli nii suurest päästest,
mis sai alguse Issanda enda kuulutusest?"
Suhtumine Jeesusesse
ei ole ainuüksi prohvetlik või filosoofiline küsimus,
vaid see mõjutab ka meie igavest elu.
On võimalik minna mööda Jeesusest, sattuda eksiteele ja kalduda kõrvale.
Leida end lõpuks hukatusest.
Ei ole ühtki muud pääseteed peale Jeesuse.
Islam, hinduism, budism ja mormoonlus
juhivad inimese vale eesmärgini.
On võimalik kuulda Jeesusest, arutleda Tema isiku üle,
imestada selle üle, imetleda seda ja siis unustada kõik.
Kui me ei lase nendel tõsiasjadel mõjutada ja muuta oma elu,
siis kulgeme koos üldise vooluga peaeesmärgist kõrvale,
kuhu Jumal on meid mõelnud.
Sellel on suur tähendus, kuidas me suhtume Jeesusesse.
Mõjutab Ta meie igapäevaelu?
Kuidas reageeriksid, nähes inglit?
Kas mäletaksid tema sõnu? Kindlasti.
Teeksid nende järgi? Sa vähemalt püüaksid.
Jumala seadus, Moosese kivitahvlid ja kõik seadused, anti ingli kaudu.
Heebrealaste kirja loogika on selline:
Kui ingli kaudu antud Moosese seadus
oli karm, absoluutne ja tingimustega kaitstud
ning seda järgiti ja sellele kuuletuti,
siis miks mitte teha seda
Jumala Poja kaudu antud evangeeliumiga?
See on ju palju väärtuslikum vahemehe kaudu antud lubadustest.
Kas Jeesuse sõna pole mitte kaalukam, kui ingli sõna?
Kindlasti on.
Selleks peaksime suhtuma sellesse veelgi suurema tõsidusega.
Paulus kirjutab kirjas Galaatlastele nii:
"Milleks siis Seadus?
See on üleastumiste pärast juurde lisatud,
kuni tuleb sugu, kelle kohta oli antud tõotus,
ja see on seatud inglite kaudu vahendaja käe läbi."
Seadus anti inglite kaudu, tõde ja arm anti Poja kaudu.
Kui inglite kõnet pidi kuulama, siis kui palju enam Poja oma.
Jeesus on surnud sinu eest, Ta on lepitanud sind Jumalaga.
Võta see usus isiklikult vastu.
Saad joonduda selle järgi iga päev.
Seda võib usaldada miljon korda enam
võrreldes ühegi ingli ilmutusega.
Evangeeliumi tõrjumine on ohtlik,
sest viib sind vooluga kaasa valesse kohta.
Sellepärast küsib Jumal ka sinu käest:
"Milline tähendus on Jeesusel sinu jaoks?"
Kas sul on kerge uskuda, et inglid kaitsevad
ja Kõikvõimas hoolitseb meie kõigi eest?
Kas hakkad higistama Jeesusest rääkides?
On sul raske Tema nime välja öelda näiteks sõpradega koos olles?
Jeesus tahab näidata end sulle palju suuremana,
palju piisavamana ja kõikvõimsamana kui varem.
Ta on rohkem, kui inimene, rohkem, kui prohvetid,
rohkem, kui inglid või rohkem, kui keegi teine kogu universumis.
Kui sa Temaga tutvud, on sul ka lihtne rääkida Temast teistele.
Palvetame koos.
Jeesus, täname, et oled enamat, kui me kunagi võiksime ette kujutada.
Täname, et oled enam, kui inglid,
rohkem, kui miski loodu kogu universumis.
Tänud, Issand, et saame loota Sinu sõnale,
rohkem, kuitahes kelle sõnale.
Lase sellel mõjuda meie eludes,
nii et see, mida Sa oled lubanud, sünniks meie eludes.
Tänan Jeesus, et kuuled meid ja annad andeks meile meie patud.
Oma nime pärast, aamen.
Tore, et olid meiega "Varaaidas"!
Jätkame kahe nädala pärast sellel samal teemal.
Paremat teemat pole olemaski.
Loodetavasti saad ka siis olla meiega!
Soovides toetada TV7 tööd, võid helistada 900 1777 (kõne 7 eur),
või teha annetuse ka panga kaudu, leides rohkem infot www.tv7.ee
Näeme kahe nädala pärast. Jeesus õnnistagu sind rohkesti!
Kohtumiseni!
Tõlge: Kuno Kivikink